Շալոմ (թատրոն)

Մոսկվայի հրեական «Շալոմ» թատրոն, հրեական թատրոն բոլոր ազգությունների համար, հիմնադրվել է 1988 թվականին։ Գտնվում է Մոսկվա, Վարշավյան պողոտա, 71 տուն հասցեում։ Միակ թատրոնն է Ռուսաստանում, որն ամբողջապես նվիրված է հրեական մշակույթին ու ավանդույթներին։


== Պատմություն ==


=== Մոսկվայի հրեական դրամատիկական անսամբլ ===
Թատրոնին տրամադրվել է նախկինում «Շող» կինոթատրոնին պատկանող շենքը Վարշավյան պողոտայում։ Թատրոնը մեծ պատմություն ունի, որն սկսվում է հետպատերազմյան տարիներից, երբ ԽՍՀՄ ժողովրդական արտիստ Սոլոմոն Միխոելսի սպանությունից հետո փակվել են բոլոր հրեական թատրոնները, այդ թվում` գլխավոր` Պետական հրեական թատրոնը, որի գեղարվեստական ղեկավարն էր նա։ Ավելի ուշ, 60-ական թվականներին, մեծ դժվարությամբ թույլտվություն է տրվել ստեղծելու Հրեական դրամատիկական անսամբլը, որը գոյութուն է ունեցել մինչև 1988 թվականը, այսինքն, մինչև Մոսկվայի հրեական «Շալոմ» թատրոնի ստեղծումը։
1962 թվականին Մոսկոնցերտին կից ստեղծվել է Մոսկվայի հրեական դրամատիկական անսամբլը։ Անսամբլի առաջին կազմում կային երեք դերասաններ 1949 թվականին փակված Մոսկվայի պետական հրեական թատրոնից։ Դրանք էին Բինիոմին Շվարցերը, Սոնյա Բինիկը և Ա. Կոգանը, ինչպես նաև` Լեա Կոլինան, Զինովի Շուլմանը, Ս. Լեշինսկայան։ Անսամբլի գեղարվեստական ղեկավարն էր Բինիոմին Շվարցերը։
1973 թվականին ցուցադրվել է «Կախարդված դերձակը» ըստ Շալոմ Ալեյհեմի պատմվածքի։ Ներկայացումը բարձր է գնահատվել թատերական հասարակության կողմից, «Կախարդված դերձակը» եղել է անսամբլի խաղացանկի մեջ 8 տարի։
1980 թվականին անսամբլի ղեկավար է նշանակվել Յակով Գուբենկոն, ում առաջարկել են ստեղծել հրեական թատրոն-ստուդիա, սակայն գործընթացը ձգվել է մի քանի տարի տարի։


=== Թատրոնի հիմնադրում ===
1986 թվականին Մոսկվայի հրեական դրամատիկական անսամբլը վերանվանվել է Մոսկվայի հրեական դրամատիկական թատրոն-ստուդիայի և առաջին անգամ հրեական մշակութային հաստատությունների փակումից հետո ստացել է մշտական գործելու վայր։
1987 թվականին թատրոնի գեղարվեստական ղեկավարն է դարձել Ալեքսանդր Լեվենբուկը։ Թատրոնն ստացել է նոր անվանում` Մոսկվայի հրեական «Շալոմ» թատրոն։ Այդ ժամանակ ռուսերեն լեզուն գերակա է դարձել բեմում, իսկ գործիքային անսամբլը դուրս է եկել թատրոնի կազմից։


=== Հրեական թատրոնն այսօր ===
2013 թվականի ապրիլի 8-ին Մոսկվայի հրեական «Շալոմ» թատրոնը հանդիսավոր կերպով նշել է իր գործունեության 25-ամյակը Էստրադայի թատրոնի բեմում։ Հրեական թատրոնի համար հոբելյանական ներկայացում է եղել Իգոր Դեմարինի երաժշտության հիման վրա գրված «Ադամ և Եվա» ներկայացումը
Թատրոնի 26-րդ թատերաշրջանը բացվել է միանգամից երկու հարթակներում` կապված Վարշավյան պողոտայում գտնվող շենքում ընթացող շինարարության հետ։ Վերանորոգման աշխատանքների ժամանակ կիրակի օրերին «Շալոմ» թատրոնը ներկայացումներ է խաղացել Ռուսաստանի թատերական արվեստի համալսարանում։


== Դերասաններ ==
Մարինա Գոլուբ Գրիգորևնա (1987-2002)
Դմիտրի Վիկտորովիչ Գուդոչկին (2007-2013)
Կոնստանտին Վլադիմիրովիչ Լեշենկո (2007 թվականից սկսած)
Մարկ Շոլիմովիչ Գեյման
Վիկտորիա Յուրևնա Տարասովա (սկսած 1997 թվականից)
Յանինա Խաչատուրովա (սկսած 1989 թվականից)


== Ներկայացումներ ==
«Գնացք երջանկության հետևից» (ըստ Արկադի Հայթի պիեսի)։


=== Ժամանակակից խաղացանկ ===
«Սառածը», ռեժ.` Միխայիլ Ցերիշենկո
«Տիկին Ռոզա»
«Աղացած ձուկ գարնիրով»
«Զվարճալի 13 թիվը»
«Նյու Յորքի կեսն ինձ հիմա հարազատ է»
«Սերը խոչընդոտներով»
«Ի՞նչ ես դու նրա մեջ գտել»


=== Մանկական ներկայացումներ ===
«Իսկ երրորդ պինգվինը ճամպրուկում է...»
«Լեոպոլդ կատուն»
«Դե, գա՛յլ, սպասի՛ր»
«Տրալի-վալի օպերացիան կամ Շապոկլյակի խոսակցությունը»


=== Այլ ներկայացումներ ===
«Սիրո մասին տարբեր լեզուներով»
«Անտանելի սեր մարդկանց հանդեպ». Ռուսաստանի վաստակավոր արտիստ, Ռոման Վիտյուկի թատրոնի առաջատար դերասան Դմիտրի Բոզինի պոեզիայի ծրագիր


== Ծանոթագրություններ ==


== Արտաքին հղումներ ==
Պաշտոնական կայք